Ութ ու կես

«8½» («Ութ ու կես», ), 1963 թվականին ռեժիսոր Ֆեդերիկո Ֆելինիի կողմից նկարահանված իտալական կիսաինքնակենսագրական կինոնկար։ Ֆելինին նաև ֆիլմի համասցենարիստն է՝ Տուլիո Պինելլիի, Էնիո Ֆլայանոյի և Բրունելլո Ռոնդիի հետ։ Նկարանաված է սև-սպիտակ ժապավենի վրա։ Գլխավոր դերում խաղում է Մարչելլո Մաստրոյանին՝ նշանավոր իտալացի ռեժիսոր Գուիդո Անսելմիի դերում։

Ֆիլմի վերնագիրը նշանակում էր, որ դա Ֆելինիի «8,5-րդ ֆիլմն էր», քանզի դրանից առաջ նկարահանել էր 6 լիամետրաժ, 2 կարճամետրաժ ֆիլմ և ռեժիսոր Ալբերտո Լատուադայի հետ համատեղ նկարահանած մի ֆիլմ (յուրաքանչյուրը՝ կես ֆիլմ)։

«Ութ ու կեսն» արժանացել է Ակադեմիայի երկու մրցանակի՝ «լավագույն օտարերկրյա ֆիլմ» և «լավագույն զգեստների դիզայն» անվանակարգերում։ Համարվելով ավանգարդ և դասական ոճի ազդեցիկ ֆիլմ, «Ութ ու կեսը» 2002 թվականին տեղ գտավ Բրիտանական կինոակադեմիայի «Բոլոր ժամանակների 50 մեծագույն ֆիլմերի» ցանկում՝ գրավելով 3-րդ տեղը։

250 լավագույն ֆիլմերի (ըստ IMDb վարկածի)‎ ցանկում զբաղեցնում է 191-րդ տեղը (2011 թվականի օգոստոսի 4-ի դրությամբ)։

 Սյուժե 
Նշանավոր իտալացի կինոռեժիսոր Գուիդո Անսելմին (Մարչելո Մաստրոյանի) մեծապես տառապում է ստեղծագործական ճգնաժամից։ Արտիստական և անձնական կյանքի արգելքները լրջորեն կաշկանդում էին Նոր գիտաֆանտաստիկ կինոնկարի ստեղծմանը, որում Անսելմին նրբորեն ինքնակենսագրական պատառիկներ էր նաև քողարկել։ Հուզմունքները, անհանգստությունները և ֆիլմի նկատմամբ հետաքրքրության կորուստն արմատախիլ անելու նպատակով Գուիդոն մեկնում է թանկարժեք առողջարան։ Այստեղ նա վարձում է անվանի կինոքննադատի (Ժան Ռուժո), որպեսզի վերջինս մասնագիտորեն վերանայի ֆիլմի մասին իր գաղափարները։ Քննադատը դրանք որակում է թույլ, շփոթեցնող և նույնիսկ ինտելեկտուալ առումով կամազուրկ։ Միևնույն ժամանակ, Գուիդոյի մոտ հաճախակի իդեալական կնոջ (Կլաուդիա Կարդինալե) տեսիլք է երևում, ինչը նա դիտում է որպես առանցքային ուժ իր պատմության մեջ։

 Դերերում 
Դերասան Դեր Մարչելո Մաստրոյանի  Գուիդո Անսելմի, կինոռեժիսոր Անուկ Էմե  Լուիզա, Գուիդոյի կինը Ռոզելլա Ֆալկ  Ռոզելլա, Լուիզայի մոտ ընկերուհին Սանդրա Միլո  Կարլա, Գուիդոյի սիրուհին  Կլաուդիա Կարդինալե  Կլաուդիա, դերասանուհի, Գուիդոյի մուսան Սիմոնետտա Սիմեոնի  Փոքրիկ աղջիկ Գուիդո Ալբերտի  Պաչե, կինոպրոդյուսեր Մարիո Կոնոկկիա  Մարիո Կոնոկկիա, Գուիդոյի օգնական Բրունո Ագոստինի  Բրունո Ագոստինի, նկարահանման տնօրեն Սեզարինո Միչելի Պիկարդի  Սեզարինո, կինոխորհրդատու Ժան Ռուժո  Կարինի Դոմյե, կինոքննադատ Մարիո Պիզու  Մարիո Մեցցաբոտտա, Գուիդոյի ընկեր Բարբարա Սթիլ Գլորիա Մորեն, Մեցաբոտտայի երիտասարդ ընկերուհի Մադլեն Լեբո  Մադլեն, ֆրանսիացի դերասանուհի Կատերինա Բորատտո  Առեղծվածային կին հյուրանոցում Էդրա Գեյլ  Լա Սարագինա, մարմնավաճառուհի Յուջին Ուոլթեր  Ամերիկացի լրագրող Մերի Ինդովինո  Մայա, պայծառատես Իեն Դալաս  Մայայի օգնական Էդդի Վեսել  Մանեկեն

 Դրվագներ ֆիլմից 

 Ծանոթագրություններ 

 Արտաքին հղումներ 
 8½-ը Mubi.com կայքում

Կատեգորիա:1963 ֆիլմեր
Կատեգորիա:Ֆեդերիկո Ֆելինիի ֆիլմեր
Կատեգորիա:Իտալերեն ֆիլմեր
Կատեգորիա:Օսկարակիր ֆիլմեր
Կատեգորիա:Իտալական դրամա ֆիլմեր
Կատեգորիա:Իտալական կինոկատակերգություններ
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական կինոկատակերգություններ
Կատեգորիա:Անգլերեն ֆիլմեր
Կատեգորիա:Իտալական ֆիլմեր
Կատեգորիա:Ֆրանսերեն ֆիլմեր
Կատեգորիա:Գերմաներեն ֆիլմեր
Կատեգորիա:1960-ականների ֆրանսիական ֆիլմեր
Կատեգորիա:Սյուրռեալիստական ֆիլմեր
Կատեգորիա:Հռոմում նկարահանված ֆիլմեր
Կատեգորիա:1960-ականների ֆրանսերեն ֆիլմեր
Կատեգորիա:1960-ականների իտալերեն ֆիլմեր